da en da nl ca da da de es da da da da da da de da da da da da da da da da da da de da da en en da da da en da de de da da da da de da da da da da da da da da da da da da nl da en da da es nl da
Kom til åben byggeplads og åben havn | Vejdirektoratet
29.8.2022 09:01:07 CEST | Vejdirektoratet
Søndag den 18. september får alle interesserede nu mulighed for at komme ind bag hegnet til Vordingborg Havn og byggepladsen til den nye Storstrømsbro.
Vordingborg Havn og brobyggepladsen åbner for adgang. Foto: Vejdirektoratet.
Kunne du tænke dig at komme helt tæt på de store betonelementer til den nye Storstrømsbro? Vil du følge med i, hvordan Vordingborg Havn arbejder med at udvide sit område, og få et kig ind hos nogle af de virksomheder som holder til på havnen? Så har du chancen nu.
Vejdirektoratet, hovedentreprenøren SBJV, Vordingborg Havn og en række af virksomhederne på havnen står sammen om at invitere borgere og andre interesserede indenfor til en spændende dag på Masnedø.
Hvornår? Søndag den 18. september i tidsrummet fra klokken 10.00 til 15.00.
Hvor? Storstrømsbroens byggeplads og Vordingborg Havn på Masnedø.
Projektchef Niels Gottlieb, Vejdirektoratet, siger:
”Vi oplever en stor interesse for byggeriet af Storstrømsbroen, og derfor vil vi gerne invitere alle interesserede om på den anden side af byggepladshegnet og helt tæt på både byggeriet og de mange maskiner. Det er en unik chance for at se det hele på nærmeste hold.”
På dagen kan du komme rundt på havnen og møde nogle af de mange virksomheder og se området, hvor havnen udvider. Samtidig har du mulighed for at se værket, der producerer beton til den nye bro, og komme ind i nogle af hallerne, hvor elementerne til både bropiller og brofag bliver støbt.
Havnedirektør Jan-Jaap Cramer, Vordingborg Havn, siger:
”Vi glæder os til endelig at kunne vise offentligheden, hvor langt vi er nået med vores igangværende udvidelse og håber, at mange besøgende vil lægge vejen forbi.”
Hovedentreprenøren SBJV har tilrettelagt en rute gennem byggepladsen, hvor gæsterne kan få et godt indtryk af, hvor stort et projekt, det er at bygge en ny Storstrømsbro.
Projektdirektør Barry Crouchman, SBJV, siger:
”Arbejdet med broen bliver mere og mere synligt på land og på vand. Vi glæder os til at give lokale borgere og andre interesserede mulighed for at komme tæt på og se med egne øjne, hvordan vi arbejder med det store byggeri.”
Vejdirektoratet, SBJV og Vordingborg Havn opfordrer til, at så mange gæster som muligt cykler til arrangementet, da parkeringspladser vil ligge et stykke fra selve byggepladsen eller havnen.
Læs mere om Storstrømsbroen
Læs mere om Vordingborg Havn
Tlf:61 93 04 43ng@vd.dk
Tlf:24 76 41 93jjcr@vordingborg.dk
Tlf:53 72 72 83cl@corpmatters.dk
Vordingborg Havn og brobyggepladsen åbner for adgang. Foto: Vejdirektoratet.
Carsten Niebuhrs Gade 43, 5. sal
Følg pressemeddelelser fra Vejdirektoratet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Vejdirektoratet
11 nationale cykelruter får egen hjemmeside5.10.2022 06:00:00 CEST | Nyhed
Det er foreningen Dansk Cykelturisme, der har fået til opgave at udvikle og drive den nye hjemmeside, der er planlagt til at stå klar i begyndelsen af det nye år.
Flere små entreprenører skal byde branchegiganter op til dans3.10.2022 06:40:00 CEST | Pressemeddelelse
Udbudsmaterialet til små og mellemstore entreprenørvirksomheder er blevet skåret ned til et minimum, så det nu er blevet nemmere for også mindre leverandører over hele landet at byde ind på Vejdirektoratets anlægsopgaver.
Så meget sparer man ved at køre sammen30.9.2022 11:51:18 CEST | Pressemeddelelse
Når man kører sammen, kan man spare udgifter til benzin, få biler væk fra vejene og skåne klimaet. Men hvor mange penge kan man egentlig putte i lommen? Det kan Vejdirektoratets ”samkørselsberegner” svare på. Beregneren er en del af kampagnen for samkørsel ”Hvorfor ikk’ følges, når vi skal samme vej”.
Vi beskytter Siøsundbroen mod vand og fugt30.9.2022 08:53:34 CEST | Pressemeddelelse
Vejdirektoratet reparerer i de kommende uger Siøsundbroen for at beskytte den mod fugt og for at forlænge broens levetid. Det vil påvirke trafikken i aften– og nattetimerne.
Nu bliver de første store ladeparker opført29.9.2022 15:20:41 CEST | Pressemeddelelse
Vejdirektoratet har i dag taget hul på opgaven med at opføre ladeparker på rastepladserne langs de danske motorveje. I perioden fra 2022 til 2027 er der planer om at etablere cirka 600 ladepunkter på statsvejnettet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022